Markku Haussila

Markku Haussila on suomalainen näyttelijä, tanssija ja laulaja. Hän on valmistunut tanssijaksi Suomen Kansallisoopperan Balettioppilaitoksesta ja on

muun muassa edustanut Suomea jazztanssin maailmanmestaruuskilpailuissa Bostonissa ja New Yorkissa. Haussila on työskennellyt koreografina monen tunnetun suomalaisartistin, kuten Anna Abreun, Antti Tuiskun ja Kiira Korven kanssa. Suomen Näyttelijäliitto valitsi Haussilan Vuoden teatterinäyttelijäksi vuonna 2021.

Kun Haussila oli parivuotias, hänen vanhempansa erosivat. Alkoholiongelmat syöksivät uuden perhe-elämän kaaokseen, minkä takia hänet lopulta huostaanotettiin. Hän oli seitsenvuotias joutuessaan lastenkotiin.

Keskellä ensimmäistä kouluvuotta Haussila joutui muuttamaan Espoon Olariin, jossa häntä koulukiusattiin. Tanssiminen kiinnosti, mutta yksinhuoltajaperheessä ei siihen harrastukseen ollut varaa. Haussila oli nuorena kiinnostunut ns. feminiinisimmistä asioista, kuten prinsessoista ja Barbieista, minkä takia huoltaja halusi ohjata poikaansa poikamaisempien harjoitusten pariin - niimpä kokeilussa oli myös judo ja taekwondo. 11-vuotiaana hänen silloinen lähivanhempansa sairastui ja menehtyi, mutta uusi turvapaikka löytyi tämän ex-kumppanin luota. ”Uudessa kodissa tunsin ensi kertaa, että minua kuunneltiin. Pääsin vihdoin myös tanssitunneille,” Haussila kertoo.

28-vuotiaana Haussilan keho petti kesken *Mamma Mia* -musikaalin esityksen Svenska Teaternissa. Oikeassa lonkassa todettiin paha nivelrikko - ura tanssijana oli auttamatta ohitse. Joulukuussa 2022 Markku sai kuitenkin lonkkaansa tekonivelen ja on kuntoutunut hyvin. Tapahtuma jätti kuitenkin esiintymispelon tunteen. Hän vaihtoi uraa ja alkoi käydä terapiassa vuonna 2015.

Pian Haussilan valtasi kuitenkin ajatus, että jos hänestä oli voinut tulla tanssija, ehkä hän voisi olla näyttelijä tai kirjoittaja.

Vuonna 2017 hän näytteli Sara Mellerin *Father Fucker* -näytelmässä Q-Teatterissa ja kolme vuotta myöhemmin Markku teki Helsingin Kaupunginteatterin *Humisevassa harjussa* Hindleyn roolin ja kollegat äänestivät hänet Vuoden teatterinäyttelijäksi. Samana vuonna Teatteri Jurkassa sai ensi-iltansa Markun kirjoittama *Scream The Love Story*, joka toi hänelle Lea-palkintoehdokkuuden. Haussila on myös kirjoittanut elämästään autofiktiivisen kirjan nimeltään *Kaikki kauniit kukat.*

## Roolisuoritukset

* *Saturday night fever* (2004 Uusi iloinen teatteri) – Ensemble/Joey(understudy)
* *Spin the musical* (2005–2006 Ruotsalainen teatteri) – Ensemble/Kameramannen
* *Cats* (2007–2008 Lahden kaupunginteatteri) – Mungojerrie
* *High School Musical on Stage!* (2008 Helsingin kaupunginteatteri) – Chad Danforth/Zeke Baylor
* *Kivat piipussa* (2009 Uusi iloinen teatteri) – Ensemble
* *Juutupen Rapinat* (2010 Uusi iloinen teatteri) – Ensemble
* *Wicked* (2010 Helsingin kaupunginteatteri – Ensemble/Boq(understudy)
* *Ilon kautta* (2011 Uusi iloinen teatteri) – Ensemble
* *Lainahöyhenissä* (2011 Helsingin kaupunginteatteri) – Jacob
* *Ilon Palasia* (2012 Uusi iloinen teatteri) – Ensemble
* *Hair* (2012 Lahden kaupunginteatteri) – Ensemble/Robin
* *Niskavuoren naiset* (2013 Lahden kaupunginteatteri) – Ensemble/Apteekkari/Pehtoori
* *Unelmanuoret* (2013 Lahden kaupunginteatteri) – Kössi
* *Five Guys Named Moe* (2013 Samppalinnan kesäteatteri) – Little Moe
* *West Side Story* (2013 Lahden kaupunginteatteri) – Tony
* *Kissa Kuumalla Katolla* (2013 Lahden kaupunginteatteri) Skipper/Sonny/Dr. Baugh
* *Kun tyttö on hyvä* (2014 Lahden kaupunginteatteri) - Johtaja C
* *Mamma Mia* (2014 Svenskateatern) - Chili